Lebanon (Ohio)

**Lebanon** on kaupunki lounaisessa Ohiossa Yhdysvalloissa. Sen asukasluku oli vuoden 2010 väestönlaskennassa 20&nbsp;033 henkeä. Lebanon on Warrenin piirikunnan hallinnollinen keskus ja kuuluu Cincinnatin alueen Cincinnatin ja Northern Kentuckyn metropolialueeseen. Lebanon on suosittu turistikohde.

## Historia
Lebanon kuului Symnesin oston alueisiin. Ensimmäinen eurooppalainen uudisasukas nykyisen Lebanonin alueella oli Amy Elizabeth Carnahan, Ohioon Kentuckysta vuonna 1769 muuttaneen Thomas Corwinin tytär. Hänen mökkinsä paikalla on nykyisin muistomerkki.

Kylä perustettuun syyskuussa 1802 Ichabod Corwinin, Silas Hurinin, Ephraim Hathawayn ja Samuel Manningin maille. Lebanon nimettiin Raamatussa mainitun Libanonin mukaan koska alueella kasvoi paljon libanoninsetristä muistuttavaa kynäkatajaa. Lebanon tunnetaakin "setrikaupunkina", *The Cedar City*.

## Maantiede
United States Census Bureaun tietojen mukaan Lebanonin kokonaispinta-ala on 33,59&nbsp;neliökilometriä, josta maata on 33,57&nbsp;neliökilometriä ja vettä 0,03&nbsp;neliökilometriä.

Lebanoniin saapuvat valtaväylät ovat Interstate 71, U.S. Route 42 ja Ohio State Routet 48, 63 ja 123.

## Väestö
Vuoden 2010 väestönlaskennan mukaan Lebanonissa asui 20&nbsp;033 henkeä yhteensä 7&nbsp;436 taloudessa ja 5&nbsp;213 perheessä. Väestöntiheys oli 596,8 henkeä neliökilometrillä. Asuinrakennuksia oli 7&nbsp;920 ka niiden keskitiheys oli 235,9 neliökilometrillä. Väestön etninen jakauma oli 92,7&nbsp;prosenttia valkoisia, 2,6&nbsp;prosenttia mustia, 0,2&nbsp;prosenttia aasialaisia, 1,6&nbsp;prosenttia muita etnisiä ryhmiä ja 2,0&nbsp;prosenttia etniseltä taustaltaan sekalaisia. Latinoita oli yhteensä 2,5&nbsp;prosenttia.

7&nbsp;436 taloudesta 41,2&nbsp;prosentissa oli alle 18-vuotiaita lapsia, 53,3&nbsp;prosenttia käsitti avioparin, 13,5&nbsp;prosentissa taloutta johti yksin asuva tai naimaton nainen, 5,3&nbsp;prosentissa yksin asuva tai naimaton mies, ja 29,9&nbsp;prosenttia luokiteltiin muiksi kuin perheiksi. 24,4&nbsp;prosenttia kaikista talouksista oli yksinasujatalouksia ja 7,9&nbsp;prosenttia 65-vuotiaan tai vanhemman yksinasujatalouksia. Talouden keskimääräinen jäsenluku oli 2,62 ja keskimääräinen perhekoko 3,12.

Kaupungin asukkaiden keski-ikä oli 34,7 vuotta. 29,2&nbsp;prosenttia asukkaista oli alle 18-vuotiaita, 7,3&nbsp;prosenttia  18-24-vuotiaita, 29,5&nbsp;prosenttia 25-44 -vuotiaita, 23,9&nbsp;prosenttia 45-64 -vuotiaita ja 10,1&nbsp;prosenttia  65-vuotiaita tai vanhempia. Asukkaista 49,0&nbsp;prosenttia oli miehiä ja 51,0&nbsp;prosenttia naisia.

Vuoden 2000 väestönlaskennassa talouksien mediaanitulo oli 46&nbsp;856 dollaria vuodessa ja perheiden mediaanitulo 52&nbsp;578 dollaria. Noin 4,7&nbsp;prosenttia perheistä ja 6,4&nbsp;prosenttia väestöstä elivät köyhyysrajan alapuolella.

## Palvelut
Suurin osa Lebanonista kuuluu Lebanonin puhelinkeskuksen alueelle, loput Masonin ja South Lebanonin puhelinkeskusten alueille. Kaupungin merkittävimmät paikallis- ja kaukopuheluntarjoajat ovat CenturyLink ja Cincinnati Bell.

Lebanon on yksi harvoista Yhdysvaltain kaupungeista, joissa on viranomaisten tarjoama kaapelitelevisio- ja puhelinjärjestelmä sekä verkkopalveluntarjoaja. Lebanonin telekommunikaatiosysteemi on ollut kiistanalaisena aloittamisvuodestaan 1999 lähtien ja sen vaikeudet kattaa kulujaan on johtanut 8&nbsp;miljoonan dollarin velkaan. Verrattuna lähialueisiin Lebanonin asukkaat maksoivat viranomaispalveluistaan jopa puolet vähemmän ja talouksilta säästyi yhteensä 40&nbsp;miljoonaa dollaria tätä kautta. Vuoden 2006 parlamenttivaaleissa äänestystulos kuitenkin päätti, että kaupungin telekommunikaatiojärjestelmä myytäisiin Cincinnati Bellille.

## Aiheesta muualla

* Viralliset kotisivut 

;Tapahtumia Lebanonissa
* Warren County Fair 
* Country Apple Fest
* Horse Drawn Carriage Parade and Christmas Festival